open-index/open-wikipedia-markdown huggingface dataset:
1935. gada Vuelta a España

**1935. gada ''[[Vuelta a España]]*** bija pirmā reize, kad notika šīs šosejas riteņbraukšanas sacensības. Tās sākās 1935. gada 29. aprīlī un noslēdzās 15. maijā, sastāvēja no 14 posmiem un 3425&nbsp;km kopējās distances. Uzvarētāja vidējais ātrums bija 28,54&nbsp;km/h. *Vuelta'' sākās un noslēdzās Madridē.

Sacensībās piedalījās 50 braucēji, ieskaitot 32 Spānijas pārstāvjus, 29 sasniedza finišu. Tika apgalvots, ka laika apstākļi (lietains un auksts) devuši priekšrocības Beļģijas braucējiem. Beļģijas pārstāvis Gistāfs Delors trešajā posmā pārņēma līdera krekliņu ar deviņu minūšu pārsvaru. Deloram izaicinājumu meta Mariano Kanjardo. Tomēr trīspadsmitajā posmā Kanjardo krita un zaudēja piecas minūtes. Pēdējā posmā ar finišu Madridē Delors pierādīja savu pārākumu, uzbrūkot un gūstot uzvaru gan posmā, gan kopvērtējumā.

## Atsauces
Ādats

**Ādats** (, *āda* — ‘paraža, ieradums’; daudzskaitlī — , *adat*) ir paražu tiesību un nacionālo tradīciju kopums, kas mantots no pirmsmusulmanisma laika, Ziemeļkaukāzā, Centrālāzijā un Dienvidaustrumāzijā — Čečenijā, Dagestānā, Tadžikistānā, Malaizijā, Indonēzijā, kā arī Filipīnu musulmaņu kopienā.

Saskaņā ar ādatu tiesas vara kopienā pieder ģints vecākajiem, kas faktiski pauž kopienas augstāko aprindu intereses. Kaukāzā un Centrālāzijā primārais tiesību avots 9.—19. gadsimtā. Mūsdienās ādats kā tiesību avots pastāv atsevišķos Indonēzijas reģionos, savukārt citviet tas ir saglabājies kā tradīciju kopums, piemēram, kā laulību rituāls, atmetot asinsatriebības un citas novecojušas tradīcijas. Ādats pēc izcelsmes un nozīmes ir tuvs Urfam.
Alibi

**Alibi** ( — ‘citā vietā, citur’) ir juridisks termins, kas attiecas uz krimināltiesībām, ar to saprotot cilvēka nevainīguma konstatēšanu, pamatojoties uz to, ka aizdomās turētā vai apsūdzētā persona nav varējusi piedalīties viņam inkriminētajā noziedzīgajā nodarījumā, jo šā noziedzīgā nodarījuma izdarīšanas brīdī tā atradusies citur.

## Atsauces
36 (skaitlis)

**36 (trīsdesmit seši)** ir skaitlis, kas veselo skaitļu rindā atrodas starp 35 un 37. Gada trīsdesmit sestā diena ir 5. februāris.

Romiešu skaitļu sistēmā 36 tiek pierakstīts šādi — XXXVI, bet binārajā skaitīšanas sistēmā trīsdesmit seši ir 1001002, oktālajā skaitīšanas sistēmā — 448 un heksadecimālajā skaitīšanas sistēmā — 2416. Trīsdesmit seši ir pāra skaitlis.

Ķīmisko elementu periodiskā tabulā 36 ir kriptona (Kr) atomskaitlis.

## Skatīt arī
* 36. gads
* 36. gads p.m.ē.
Kaleva (lidmašīna)

***Kaleva***, reģistrēta kā *OH-ALL*, bija *[[Junkers (uzņēmums)|Junkers]] Ju52* modeļa pasažieru un transporta lidmašīna, kas piederēja Somijas aviokompānijai *Aero OY.* 

Dažas dienas pirms Igaunijas okupācijas 1940. gada 14. jūnijā lidojumā no Tallinas uz Helsinkiem to notrieca padomju DB-3T bumbvedēji, nogalinot visus 9 lidmašīnā esošos, tai skaitā divus franču diplomātiskos kurjerus, kas veda gandrīz 120 kilogramus diplomātiskā pasta.

## Upuri
* Bo Hermansons fon Villebrands (pilots)
* Tauno Launis (otrais pilots)
* Henrijs V. Antheils (ASV diplomāts)
* Frederiks Martijs un Pols Longē (Francijas diplomātiskie kurjeri)
* Rūdolfs Kēlens
* Frīdrihs Vilhelms Offermans
* Makss Hettingers
* Gunvora Marija Lutsa

## Notriekšana
Dažas minūtes pēc pacelšanās no Tallinas lidmašīnai pietuvojās divi padomju DB-3T bumbvedēji un atklāja uguni. Sašautā *Kaleva* iekrita jūrā dažus kilometrus ziemeļaustrumos no Keri bākas. Divi piloti un septiņi pasažieri gāja bojā.

Lidmašīnas notriekšanu redzēja igauņu zvejnieki, kas savās laivās savāca atliekas, tai skaitā diplomātisko pastu. Pie zvejnieku laivām iznira padomju zemūdene Šč-301 (*Щ-301*), kas tās pārbaudīja un konfiscēja atrasto diplomātisko pastu un ārzemju valūtu.

Lidmašīnas notriekšana tiek saistīta ar padomju ieviesto gaisa un jūras blokādi, ko PSRS izvērsa pret Igauniju jau vairākas dienas pirms tās pilnīgas okupācijas 1940. gada 17. jūnijā.
37 (skaitlis)

**37 (trīsdesmit septiņi)** ir skaitlis, kas veselo skaitļu rindā atrodas starp 36 un 38. Gada trīsdesmit septītā diena ir 6. februāris.

Romiešu skaitļu sistēmā 37 tiek pierakstīts šādi — XXXVII , bet binārajā skaitīšanas sistēmā trīsdesmit septiņi ir 1001012, oktālajā skaitīšanas sistēmā — 458 un heksadecimālajā skaitīšanas sistēmā — 2516. Trīsdesmit septiņi ir nepāra skaitlis.

Ķīmisko elementu periodiskā tabulā trīsdesmit septiņi ir rubīdija (Rb) atomskaitlis.

The secretary problem is also known as the *37% rule* by 

Sekretāres problēmas risinājums ir noraidīt pirmos ~37% kandidātus (37% nāk no \frac{1}{e})

## Skatīt arī
* 37. gads
* 37. gads p.m.ē.
ASV Tieslietu departaments

**ASV Tieslietu departaments** () ir Amerikas Savienoto Valstu valdības izpildvaras struktūrvienība, kas atbild par tiesvedību, likumu izpildi. Tās analogs citās valstīs ir tieslietu vai iekšlietu ministrija.

Departamentu pārvalda ASV ģenerālprokurors (pašlaik Pema Bondi). Ģenerālprokuroru nominē prezidents un apstiprina Senāts, viņš ir kabineta loceklis. Tieslietu departaments tika dibināts 1870. gadā. Tā vadība atrodas Roberta Kenedija Tieslietu departamenta ēkā, Vašingtonā.
## Struktūra
### Tiesībaizsardzības iestādes
* Alkohola, tabakas, šaujamieroču un sprāgstvielu birojs (, ATF)
* Narkotiku apkarošanas administrācija (DEA)
* Federālais izmeklēšanas birojs (FBI)
* Cietumu birojs (BOP)
* ASV maršalu dienests (USMS)
* Ģenerālinspektora birojs (, OIG)
## Atsauces

## Ārējās saites

*
Francis Ādams Feihtners

**Francis Ādams Feihtners** (, ; 1741-1822) bija vācu apgaismības perioda vijoļnieks un komponists, Kurzemes hercoga galma kapelmeistars Jelgavā (1765-1795).

## Dzīvesgājums
Dzimis 1741. gada 10. februārī Rēgensburgā, kur viņa tēvs Johans Georgs Feihtners bija vijoļu izgatavotājs. Mācījās Rēgensburgas jezuītu kolēģijā, pēc tam pie muzikologa Jozefa Rīpela. Turpināja mācīties vijoļspēli pie Franča Bendas (*Franz Benda*) Potsdamā.

1763. gadā saņēma uzaicinājumu spēlēt Krievijas Impērijas diplomāta Hermaņa Kārļa fon Keizerlinga kapellā Pēterburgā un Kēnigsbergā (1763-1764). 1765. gadā nākamais Kurzemes hercogs Pēteris Bīrons viņu uzaicināja kļūt par galma kapelmeistaru Jelgavā, kur viņš vienlaicīgi bija arī mūzikas skolotājs. 
Šeit tapa ne tikai viņa daudzās dziesmuspēles galma teātra vajadzībām, mielastu mūzika (*Tafelmusiken*), bet arī kantātes, himnas un apmēram 60 simfonijas hercoga orķestrim, no kurām iespieda tikai nedaudzus skaņdarbus (1770. gadā Jelgavā četras simfonijas, 1771. gadā pie Hartknoha Rīgā *Simphonie russienne* un 1775. gadā 1. vijoļkoncertu).

1785. gadā Feihtners kopā ar hercoga galmu, iespējams, devies uz Itāliju, kur koncertējis Milānā un citās pilsētās. Pēc Kurzemes hercogistes pievienošanas Krievijas Impērijai viņš devās uz Pēterburgu, kur bija ķeizariskās kapellas kamermūziķis (*Kammermusiker des kais. Kapelle*) un operas koncertmeistars (1798-1820). Mūža nogali pavadīja Jelgavā un pie sava dēla Klīves mežniecībā (*Forstei Kliewenhof*).

Miris 1822. gada 3. martā Klīves muižā (*Klievenhof*), tagadējā Valgundes pagastā.

## Darbi
thumb|300px|F. Feihtnera divi divertismenti orķestrim (titullapa).
### simfonijas
* *Symphonie Russienne* ("Krievu simfonija", 1771)

### komiskās operas
* *Cephalus und Prokris* (1779)
* *Cyrus und Cassandana* (1784)
* *Scipio* (1778) 
### oratorija
* *Erste Feier der Himmelfahrt Jesu (1787)
=== garīgā mūzika ===
* *Te Deum Laudamus* (1818)
* *Hymne an Gott* (1787)

=== kamermūzika ===
* sonāte vijolei un čellam (1797) 
* stīgu kvartets Op. 3 (1802)
* fantāzija vijolei un ģenerālbasam (*violon-basse*) Op. 7 (1815) 
* sonāte vijolei un ģenerālbasam Op. 8 (1815) 
* *Air Russe Varie et Caprice*  Op. 9  (1815)

=== koncerti ===
* koncerts vijolei ar orķestri (1771) 
* koncerts obojai ar orķestri

== Literatūra ==
* Helmut Scheunchen. *Franz Adam Veichtner, 1741-1822: Stationen eines Musikerlebens: Regensburg, Potsdam, Königsberg, Mitau, Sankt Petersburg: ein Lebensbild zum 250. Geburtstag''. Esslingen/Burg Stettenfels, 1991

## Atsauces
Aglutinējoša valoda

**Aglutinējoša valoda**, arī **aglutinatīva valoda** ( — ‘pielīmēt’), ir sintētiska valoda, kurā vārdu un morfēmu veido ar aglutināciju, tas ir, ar vārdu atvasināšanu, saknei pievienojot piedēkļus, kurus var lietot arī kā patstāvīgus vārdus un kuriem ir tikai viena nozīme. Aglutinējošām valodām ir raksturīga arī fleksija (vārdu locīšana). Aglutinējošu valodu vidū ir somugru, tjurku, japāņu un korejiešu valoda.

## Piemēri
Piemēram, apskatot illatīvu (‘kurp?’), kas ir viens no 6 lokatīva locījumiem igauņu valodā, redzama tās aglutinatīvā daba:

Daudzskaitlī esošais afikss *-d* netiek mainīts — illatīva afikss *-esse* tiek pievienots pēc tā.

Salīdzinot ar igauņu valodas aglutinatīvo pieeju, latviešu valodas risinājums ir analītiskāks (prepozīcijas ‘uz’ izmantošana), taču vārda ‘māja’ galotnes saskaņošanās ar prepozīcijas jautājumu (‘uz māj**u**’) ir fleksīvs process.

Pretstatā somugru valodām, kurās iespējami ļoti kompleksi lietvārdu atvasinājumi, japāņu valoda, kas arī tiek klasificēta kā aglutinatīva, lietvārdu gramatiskās attieksmes risina ar salīdzinoši vienkāršām partikulām. Sarežģītākie lietvārdu atvasinājumi, kas japāņu valodā ir iespējami ir vārds + daudzskaitļa afikss + partikula, piemēram, *bokurano* "mūsu", no *boku* "es", *-ra* daudzskaitļa afikss, *-no* ģenitīva partikula. Aglutinācija vairāk izpaužas darbības vārdos, kas ir ļoti regulāri (kārtni) un pieņem dažādus afiksus, lai atspoguļotu sarežģītas izteiksmes. Piemēram, *tabetakunakatta* ("(persona atkarībā no konteksta) negribēja ēst") tiek konstruēts sekojoši:

* 食べる　(taberu) — nenoteiksme;
* 食べたい (tabetai) — (persona atkarībā no konteksta) es gribu ēst;
* 食べたくない (tabetakunai) — es negribu ēst;
* 食べたくなかった (tabetakunakatta) — es negribēju ēst.

Augstāk redzamās galotnes ir ļoti regulāras un visiem šī veida darbības vārdiem būs vienādas. Arī ciešamo kārtu japāņu valodā atvasina ar afiksu, pārējie afiksi no tā nemainīsies, piemēram, ciešamās kārtas locījums *tabe*'rare*'takunakatta* ("es negribēju tikt apēsts") ir tāds pats kā darāmās kārtas locījums izņemot ciešamās kārtas afiksu *rare*.

## Atsauces

## Ārējās saites
Mi-1

**Mi-1** (, NATO nosaukums — **Hare** (*zaķis*)) bija pirmais padomju sērijveidā ražotais daudzfunkcionālais helikopters.

Izstrādāts 1940. gadu beigās Mila (Mi) konstruktoru birojā, pirmie prototipi izgatavoti 1950. gadā. Mi-1 tika prezentēts 1951. gadā, savukārt tā sērijveida ražošana uzsākta 1954. gadā. Padomju Savienībā Mi-1 ražoja līdz 1960. gadam, izgatavojot vairāk kā 1000 helikopterus. Polijas Tautas republikā šī modeļa helikopters ar nosaukumu **SM-1** (un nelielā sērijā uzlabotais variants **SM-2**) tika ražots no 1956. līdz 1965. gadam, kopumā izgatavojot 1594 helikopterus.

Lai arī atsevišķi Mi-1 modeļi bija paredzēti civilām vajadzībām, tomēr primāri Mi-1 tika izmantots PSRS Gaisa spēkos, 1958. gadā tika radīts arī šī helikoptera kaujas variants. Mi-1 tika lietots ne tikai Austrumu bloka valstīs, bet arī piegādāts citām valstīm.

Mi-1 maksimālais ātrums — 185 km/h, darbības attālums — 430 km, maksimālais pacelšanās augstums — 3500 m. Pilots — 1, pasažieri — 2 (255 kg), garums — 12,09 m, rotora diametrs — 14,35 m, maksimālā celtspēja — 2330 kg, dzinēja (virzuļmotors) jauda — 429 kW (575 zs).

## Atsauces
Lauvas aptieka

**Lauvas aptieka** bija septītā vecākā aptieka Rīgā, Latvijā. Tikusi dibināta 1691. gadā kā **Ķēniņa aptieka**, 1867. gadā tika pārsaukta par **Dzelteno aptieko**, 1888. gadā ieguva Lauvas aptiekas nosaukumu. Tika slēgta 1939. gadā, īpašniekiem izceļojot.

Laika gaitā ir mainījusies aptiekas atrašanās vieta. Līdz 1867. gadam tā atradās Šķūņu ielā (pretī Tirgoņu iela), pēc tam līdz 1892. gadam — ēkā Šķūņu ielā 6, kas nav saglabājusies. Aptiekas pēdējā atrašanās vieta bija Kaļķu iela 14 (pašreizējā Kaļķu iela 20). Pirmais aptiekas īpašnieks bija B. Fišers (1691—1695).

## Atsauces
Asimilācija (valodniecība)

**Asimilācija** valodniecībā ir vienas skaņas pielīdzināšanās citai skaņai.

Asimilācijai šķir divus veidus:
* **progresīva asimilācija** — pielīdzināšanās no kreisās uz labo pusi, skaņa pielīdzinās pirms tās esošai skaņai
* **regresīva asimilācija** — no labās uz kreiso pusi, skaņa(s) pielīdzinās tai/tām sekojošai skaņai.

## Skatīt arī
* Patskaņu harmonija

## Atsauces
Mi-2

**Mi-2** (, NATO nosaukums — **Hoplite** (*[[hoplīts]]*)) ir 1960. gadu sākumā izstrādāts padomju daudzfunkcionālais helikopters. Ražots no 1965. gada līdz 1998. gadam, kopumā saražojot vairāk kā 5400 šī modeļa helikopteru.
1965. gadā Mi-2 ieviesa PSRS Gaisa spēkos. Primāri šo helikopteru izmantoja Austruma bloka valstis, tomēr Mi-2 tika piegādāts arī citām valstīm.

## Inovācija
Mi-1 izmantoja virzuļmotoru, savukārt Mi-2 principiāli atšķīrās ar to, ka tajā pielietoja dubultvārpstu turbīnu dzinējus. Šī novitāte ļāva palielināt dzinēja jaudu par 40%, līdz ar to dubultojot Mi-2 kravnesību, salīdzinājumā ar Mi-1. Vienlaikus Mi-2 konstrukcijā dzinēju novietoja helikoptera augšdaļā.

## Ražošana
Lai arī Mi-2 tika izstrādāts Mila (Mi) konstruktoru birojā, helikoptera ražošana notika Polijas Tautas republikā, līdz 1998. gadam saražojot 5497 šī modeļa helikopterus. No visiem saražotajiem helikopteriem 2/3 tika izmantoti militārajām vajadzībām, tomēr vienlaikus tika ražoti Mi-2 modeļi civilajām vajadzībām.

## Latvijas bruņotajos spēkos
Pēc Latvijas neatkarības atgūšanas Mi-2 bija Latvijas Gaisa spēku bruņojumā.

Krievijas 2022. gada iebrukuma Ukrainā laikā 2022. gada augustā LR Aizsardzības ministrija divus Mi-2 daļēji izjauktā veidā piegādāja Ukrainas Gaisa spēkiem.

## Atsauces
Labializācija

**Labializācija**, **labializēšana**, **noapaļotība** jeb **noapaļošana** valodniecībā ir īpašība, kas var piemist patskaņiem, vai arī darbība, kas tiek veikta šo patskaņu realizācijas procesā, kas izpaužas kā lūpu savilkšana "taurītē".

## Nenoapaļoti un noapaļoti patskaņi
Zemāk redzamajā tabulā redzamajos pāros pa kreisi ir nenoapaļoti patskaņi un pa labi noapaļoti.

Piemēram,  gadījumā tā noapaļotais variants , kas atbilst vācu burtam ⟨ü⟩, būtu iegūstams izrunājot  un savelkot lūpas taurītē.

Un pretēji, nenoapaļotais , kas atbilst igauņu un lībiešu ⟨õ⟩ (uzsvērtā (pirmajā) zilbē) būtu iegūstams izrunājot  un saplacinot lūpas.

## Delabializēšanās lībiešu valodā
Līdz 20. gadsimta sākumam lībiešu valodā delabializējās priekšējās rindas labiālie patskaņi ⟨ü⟩ > ⟨i⟩, ⟨ö⟩ > ⟨e⟩, piemēram, *tǖö* > *tīe* "darbs".

Kaut arī sākot no 20. gadsimta noapaļotais patskanis  bija izzudis, Pirmās republikas laikā, pieaugot centieniem attīstīt lībiešu rakstu valodu, tika pieņemts lēmums turpināt atspoguļot šo izzudušo noapaļoto patskani ortogrāfijā kā ⟨y⟩, piemēram, rakstot vārdu *ikš* "viens" (mūsdienu ortogrāfijā) kā *ykš* (sal. *ükš* līdz 20. gs. sākumam). Piemēram, 30. gados publicētā laikrakstā *ykš vana mīez nimtõt Jaņi Pālkali, voļ sūr statistik kuoŗŗiji* "viens vecs vīrs vārdā Jānis Pālkalis bija liels statistikas vācējs".

## Atsauces
Reiterna nams

**Reiterna nams** ir ēka Mārstaļu ielā 2/4, Rīgā, Latvijā. Valsts nozīmes arhitektūras piemineklis. Latvijas PSR laikā tas bija nodots Žurnālistu savienībai. Kopš 2012. gada ēkā darbojas Latvijas 1. rokkafejnīca.

Celts laikā no 1664. līdz 1688. gadam baroka stilā, visticamākais ēkas projekta autors ir Rīgas pilsētas būvmeistars Ruperts Bindenšū, kurš iekļāvis ēkā agrāko celtņu detaļas. Ēka celta rātskungam un tirgotājam Johanam Reiternam. Sākotnēji šī bijusi ēka ar trīs stāviem un diviem bēniņu stāviem. Ēka vairākas reizes tikusi pārbūvēta. Kopš 1985. gada sākās rekonstrukcija sākotnējā stila daļējai atjaunošanai.

Ēkai ir simetriska fasāde baroka un holandiešu klasicisma stilā, kuru sadala seši joniski pilastri, rotā kolonnu portāls, frīze un zems frontons. Tā bija pirmā dzīvojamā ēka Rīgā ar kolonnu portālu. Kolonnu kapiteļos iestrādāti bareljefi, iespējams, ar Reiterna un viņa sievas attēliem. Pirmajā stāvā bija veikals, otrajā tirgotāja istabas, bet zemākais trešais stāvs bija paredzēts darbiniekiem. Gandrīz 12 m augstajos bēniņos bija ierīkota noliktava. Ēka bija grezna un prasīja maksāt augstus nodokļus par plato fasādi un logiem, taču Reiternu, kurš bija bagāts vīrs, tas nesatrauca. Pēc Reiterna nāves viņa atraitne namu pārdeva.

## Atsauces

## Ārējās saites
Ebolas vīrusslimība

__NOTOC__

**Ebolas vīrusslimība** (**EVS**) jeb **Ebolas hemorāģiskais drudzis** (**EHD**) ir cilvēku slimība, ko izraisa Ebolas vīruss. Simptomi parasti sākas divas dienas līdz trīs nedēļas pēc inficēšanās ar vīrusu ar drudzi, kakla sāpēm, muskuļu sāpēm un galvassāpēm. Parasti seko slikta dūša, vemšana un caureja kopā ar aknu un nieru bojājumiem. Šajā posmā dažiem cilvēkiem sākas problēmas ar asiņošanu.

Inficēšanās ar vīrusu iespējama kontakta ceļā ar asinīm vai citiem ķermeņa šķidrumiem no inficētiem dzīvniekiem (parasti pērtiķiem vai augļēdājsikspārņiem). Izplatība pa gaisu dabiskā vidē nav dokumentēta. Uzskata, ka augļēdājsikspārņi nēsā un izplata vīrusu, bet paši neinficējas. Tad, kad ir notikusi cilvēku inficēšanās, slimība var izplatīties arī no cilvēka uz cilvēku. Pēc izveseļošanās vīrieši var pārnest slimību ar spermu līdz gandrīz diviem mēnešiem. Lai noteiktu diagnozi, parasti vispirms izslēdz citas slimības ar līdzīgiem simptomiem, piemēram, malāriju, holeru un citus vīrusu hemorāģiskos drudžus. Lai apstiprinātu diagnozi, asins paraugus pārbauda attiecībā uz vīrusa antivielām, vīrusa RNS vai vīrusu pašu.

Profilakses pasākumu skaitā ir samazināt slimības izplatīšanos no inficētiem pērtiķiem un cūkām uz cilvēkiem. Tas veicams, pārbaudot šādus dzīvniekus attiecībā uz infekciju un, ja slimība ir konstatēta, nogalinot tos un pareizā veidā iznīcinot dzīvnieku ķermeņus. Var būt lietderīgi gaļu kārtīgi izcept un, rīkojoties ar to, valkāt aizsargapģērbu, kā arī valkāt aizsargapģērbu un mazgāt rokas tā cilvēka tuvumā, kas sirgst ar šo slimību. Īpaši uzmanīgi jāapietas ar to cilvēku ķermeņa šķidrumu un audu paraugiem, kas sirgst ar šo slimību.

Specifiskas terapijas attiecībā uz šo slimību nav, inficētām personām cenšas palīdzēt, veicot vai nu perorālu rehidrācijas terapiju (dodot dzert mazliet saldenu un sālītu ūdeni) vai ievadot intravenozus šķidrumus. Slimībai ir augsts mirstības koeficients: bieži mirst starp 50% un 90% no tiem, kas inficēti ar vīrusu.

Pirmoreiz slimība tika identificēta Sudānā un Kongo Demokrātiskajā Republikā. Slimība tipiski izpaužas uzliesmojumos Subsahāras Āfrikas tropiskajos reģionos. No 1976. gada (kad tā tika identificēta pirmoreiz) līdz 2013. gadam ir bijuši inficēti mazāk nekā 1000 cilvēku gadā. Līdz šim lielākais uzliesmojums ir Ebolas slimības epidēmija Rietumāfrikā no 2013. līdz 2015. gadam, kas skāra galvenokārt Gvineju, Sjerraleoni un Libēriju, izraisot vairāk nekā 28 000 saslimšanas gadījumu un vairāk nekā 11 000 cilvēku nāvi.

2019. gadā apstiprināta pirmā vakcīna pret Ebolas vīrusslimību.

## Skatīt arī
* Ebolas vīruss
* Ebolas slimības epidēmija Rietumāfrikā

## Atsauces

## Bibliogrāfija
* 
* 
* 
* 
*  
* 

## Ārējās saites

* Ebolas vīrusslimība
Asimilācija

**Asimilācija** (no  — 'pielīdzināšana') var būt:
* asimilācija (psiholoģija) — jaunas informācijas iestrādāšana esošā uztveres sistēmā;
* asimilācija (bioloģija) — uzņemto barības vielu izmantošana organismam vajadzīgo savienojumu sintēzē;
* asimilācija (socioloģija) — mazākumgrupas saplūšana ar sabiedrības vairākumgrupu, pārņemot tās kultūru;
* asimilācija (valodniecība) — vienas skaņas pielīdzināšanās citai skaņai;
Četrlapu čūskoga

**Četrlapu čūskoga** (*Paris quadrifolia*) ir melantu dzimtas daudzgadīgs lakstaugs, kas sastopams Eiropā (arī Latvijā) un Rietumāzijā mitros krūmājos un mežos.

Augam veidojas 4-6 lapas, kas sakārtotas mieturī stublāja augšdaļā, no kā vidus attīstās tā vienīgais zieds. Pēc noziedēšanas no zieda izveidojas zilganmelna oga ar daudzām sēklām. Visam augam, tai skaitā ziediem, ir raksturīga nepatīkama smaka.

Viss augs ir cilvēkam indīgs. Tajā ir saponīni, kas izraisa sāpes vēderā, vemšanu, caureju, sirdsdarbības traucējumus un reiboni.

## Atsauces

## Ārējās saites

*
Melnais saraksts (seriāls)

**"Melnais saraksts"** () ir amerikāņu noziegumu drāmas seriāls, kura autors ir Džons Bokenkamps. Seriāls no  līdz  tika pārraidīts NBC televīzijas kanālā ASV. Seriālam ir 10 sezonas (kopumā 218 sērijas).

Seriāls ir par bijušo valdības aģentu un vienu no FIB meklētākajiem bēgļiem (atrodas 4. vietā FIB meklētāko noziedznieku sarakstā) Reimondu "Redu" Redingtonu, kas pēc vairāku gadu slēpšanās padodas FIB, piedāvājot palīdzību ar vienu noteikumu — viņš strādās ar FIB jauno profilētāju Elizabeti Kīnu. "Reds" ir bijušais Jūras kara flotes virsnieks, ASV valdības darbinieks, tiek saukts par "noziedznieku konsjēržu". Viņš atklāj FIB, ka viņam ir saraksts ar augsta profila noziedzniekiem, par kuriem FIB pat nezina. Laika gaitā tiek arī atklāts, kāpēc Redingtons strādā ar Elizabeti. Galvenās lomas seriālā attēlo Džeimss Speiders un Megana Būna.

Seriāla pirmā sezona guva kritiķu atzinību, vairāki kritiķi atzīmēja Speidera tēlojumu. Seriāla pirmā sezona bija 2013.—2014. gada televīzijas sezonas sestā skatītākā pārraide (ceturtā vieta starp seriāliem un pirmā — starp debijas raidījumiem). Skatītākā seriāla sērija ir otrās sezonas sērija *Luther Braxton*, kuras pirmo pārraidi noskatījās 25,7 miljoni skatītāju (sērija tika pārraidīta pēc Superkausa izcīņas amerikāņu futbolā).

Latvijā to rādija TV3, TV6 un LTV7.

## Sezonas

## Atsauces

## Ārējās saites
*
41 (skaitlis)

**41 (četrdesmit viens)** ir skaitlis, kas veselo skaitļu rindā atrodas starp 40 un 42. Gada 41. diena ir 10. februāris. 

Romiešu skaitļu sistēmā 41 tiek pierakstīts šādi — XLI , bet binārajā skaitīšanas sistēmā četrdesmit viens ir 1010012, oktālajā skaitīšanas sistēmā — 518 un heksadecimālajā skaitīšanas sistēmā — 2916. Četrdesmit viens ir trīspadsmitais mazākais pirmskaitlis. Četrdesmit viens ir nepāra skaitlis.

Ķīmisko elementu periodiskā tabulā 41 ir niobija (Nb) atomskaitlis.
## Skatīt arī
* 41. gads
* 41. gads p.m.ē.
Hermanis Kārlis fon Keizerlings

**Hermanis Kārlis fon Keizerlings** (; 1696—1764) bija Kurzemes vācbaltiešu muižnieks, diplomāts, literāts un mūzikas mīļotājs. Pēterburgas Zinātņu akadēmijas prezidents (1733) un Krievijas vēstnieks Saksijā un Polijā-Lietuvā (1733-1745, 1749-1752), Prūsijā (1745-1749), Austrijā (1749) un Polijā-Lietuvā (1762-1764).

## Dzīves gājums
Dzimis 1695. gadā Blīdenes (*Blieden*) muižas īpašnieka Oto Ernesta fon Keizerlinga un viņa sievas Annas Sibillas, dzim. Manteifeles-Cēges, ģimenē. Cēlies no vācbaltu muižnieku Keizerlingu dzimtas.

Studēja tieslietas Kēnigsbergas Universitātē, pēc tam atgriezās dzimtenē un ap 1718. gadu esot palīdzējis Ernestam Johanam Bīronam iestāties dienestā Kurzemes hercoga atraitnes Annas Joanovnas kancelejā. Sacerējis traktātu par Kurzemes un Zemgales hercogu ievēlēšanas kārtību. 1725. gadā Lestenes muižā apprecējās ar Agati Eleonoru fon Firksu. Kad Annu Joanovnu 1730. gadā iecēla par Krievijas ķeizarieni, Keizerlings pārcēlās uz dzīvi Peterburgā un kļuva par Igaunijas un Vidzemes tieslietu kolēģijas viceprezidentu.

1733. gada jūlijā Keizerlingu iecēla par Pēterburgas Zinātņu un mākslu akadēmijas prezidentu ("galveno komandieri"), bet jau gada beigās nosūtīja diplomātiskā dienestā kā Krievijas Impērijas pārstāvi Saksijas kūrfirsta un Polijas-Lietuvas valdnieka Augusta III galmā (1733-1745) Drēzdenē. Tur viņš atbalstīja Leipcigas Toma baznīcas kantora Johana Sebastiāna Baha vēlmi kļūt par galma komponistu (*Königlich Polnischer und Kurfürstlich Sächsischer Hofcompositeur*). Bahs 1741. gadā sacerēja skaņdarbu, ko veltīja Keizerlinga kamermūziķim Johanam Gotlībam Goldbergam, kas pazīstamas kā "Goldberga variācijas".
1745. gadā Keizerlingu norīkoja par Krievijas vēstnieku Prūsijas karaļa Frīdriha II galmā Berlīnē, bet 1749. gadā viņš īslaicīgi bija vēstnieks Vīnē. Uzrakstīja vēsturiskus traktātus par Polijas vēsturi (*Historia critica comitiorum regni Poloniae generalium...*) un Svētās Romas impērijas vēsturi.

No 1751. līdz 1761. gadam viņš darbojās Pēterburgas Zinātņu akadēmijā. 1762. gadā Keizerlingu atkārtoti iecēla par vēstnieku Polijā-Lietuvā, viņa darbības laikā par Polijas-Lietuvas valdnieku ievēlēja Krievijai labvēlīgo Staņislavu Poņatovski, kuram viņš 1744. un 1749. gadā bija mācījis loģiku un matemātiku. Viņa kamermūziķis bija vēlākais Jelgavas galma komponists Francis Ādams Feihtners (1763-1764).

Miris Varšavā 1764. gada 30. septembrī.

## Darbi
* *Brevis et succincta enarratio jurium Curlandiae et Semigalliae circa electionem novi principis* (Varšava, 1736), vācu tulkojumā *Kurze und deutliche Ausführung derer Curländischen und Semigallischen Rechte bei der Wahl eines neuen Fürsten*
* *Historia critica comitiorum regni Poloniae generalium, a piasti principatu usque ad electionem Uladislai Jagellonis* 
* *Recherches sur l’abrogation du droit d’elire un roi des Romains faussement imputee a l’Empereur Henri VI* izdevumā *Mémoires de l’Académie royale des Sciences de Berlin* (franciski, 1748)
* *Kleine lateinische Reden* (runas latīņu valodā)

## Apbalvojumi un pagodinājumi
* Sv. Andreja ordenis
* Svētās Romas impērijas grāfa tituls (*Reichsgraf*, 1742)

## Atsauces
Rēķini

**Rēķini** () jeb **bezgalīgi mazo lielumu analīze** ir matemātikas nozare, kas ir saistīta ar momentānās izmaiņas aprēķināšanu (diferenciālrēķini) un bezgala daudz mazu daļu summēšanu, lai noteiktu kādu veselumu (integrālrēķini). Abas nozares (diferenciālrēķinus un integrālrēķinus) kopā sasaista Ņūtona—Leibnica formula. Rēķinus 17. gadsimtā neatkarīgi viens no otra atklāja anglis Īzaks Ņūtons un vācietis Gotfrīds Leibnics.

Rēķini parasti tiek apgūti pirms citu, sarežģītāku matemātikas nozaru apgūšanas. Mūsdienās rēķinus plaši izmanto zinātnē, inženierijā, ekonomikā un fizikā, ar to palīdzību var atrisināt daudzas problēmas, kuras nevar atrisināt vienīgi ar algebras palīdzību.

## Ārējās saites

* ''MathWorld'' ieraksts 
*
Birzgales lidlauks

**Birzgales lidlauks** ir pamests lidlauks Ogres novada Birzgales pagastā. Izvietojies pagasta vidusdaļā  uz ziemeļrietumiem no Birzgales ciema pie Ābermaņu ceļa. Lidlaukā ir viens  garš un  plats asfalta seguma skrejceļš. Izbūvēts ap 1975. gadu un izmantots kā lauksaimniecības lidlauks. Skrejceļa un manevrēšanas ceļu segums daļēji sabrucis, izmantojams tikai ārkārtas gadījumos. Lidlauka ēkā ierīkota kokapstrādes ražotne.

## Atsauces

## Ārējās saites
Embargo

**Embargo** (, cēlies no  — ‘aizturēt’) ir daļējs vai pilnīgs aizliegums izvest no kādas valsts vai arī ievest kādā valstī preces, dārgmetālus, valūtu u.tml.

Parasti embargo tiek uzlikts, lai izolētu kādu valsti no ārpasaules, ierobežotu vai apgrūtinātu tās politisko vai ekonomisko situāciju, kā arī piespiestu piekāpties starptautiskajām prasībām.

## Skatīt arī

* Ekonomiskās sankcijas

## Atsauces

## Ārējās saites
*
Kurna

**Kurna** ir ciems, oficiāli — Kubulu ciema daļa Balvu novada Kubulu pagastā. Izvietojies pagasta vidusdaļā Kurnas upes krastā dienvidos no autoceļa P35  no novada centra Balviem un  no Rīgas. Kurna kopā ar Balvu staciju, Fabriku un Druveniekiem oficiāli apvienota Kubulu ciemā ar 727 iedzīvotājiem.

## Vēsture
Kurna ir viens no vecākajiem Kubulu pagasta ciemiem. Sākotnēji tas sācies veidoties ap Kurnas upi šobrīdējā ciema dienviddaļā. Pēc vietējo iedzīvotāju atmiņām jau pagājušā gadsimta trīsdesmitajos gados Kurnā atradās krucifikss. Vēl sešdesmitajos, septiņdesmitajos tas stāvējis nekopts, bet vēlāk iznīcināts. Padomju laikos uzceltas trīs dzīvokļu mājas. 1971. gadā Kurnā uzcelts Kubulu kultūras nams. Atklāts 1972. gada nogalē kā padomju saimniecības "Balvi" kultūras nams. Tajā laikā tas bija arodbiedrību kultūras nams. Vēlāk tajā sāka darboties arī doktorāts, pasta nodaļa, bibliotēka un aptieka. 1989. gadā tika atklāta bērnu pirmskolas izglītības iestāde "Ieviņa", kas savu nosaukumu ieguvusi no pie Kurnas upes augošajām ievām. 1992. gadā atjaunots krucifikss, bet 2006. gadā pretī kultūras namam tika uzcelts jauns krucifikss. 2009. gadā par godu bērnudārza "Ieviņa" 20 gadu jubilejai pie bērnudārza uzcelta estrāde. 2009. gadā kultūras namam veikta daļēja renovācija, bet 2010. gadā ēkai veikts ārējais remonts.

## Ģeogrāfija
Kurna atrodas Latgales ziemeļaustrumos Austrumlatvijas zemienes Adzeles pacēlumā apmēram 114 — 120 metrus virs jūras līmeņa. Reljefs līdzens. Caur ciematu tek Kurnas upe, no kuras arī visticamāk ir cēlies ciema nosaukums. Ciemam cauri iet ceļš Stacija — Celmene.

## Iedzīvotāji
1897. gadā ciemā bija 24 sētas.

### Iedzīvotāju skaita izmaiņas
Esošajās robežās, pēc CSP datiem.

## Kultūra un izglītība
Ciema teritorijā atrodas pirmsskolas izglītības iestāde "Ieviņa". Bērnudārzu apmeklē gan pagasta, gan arī Balvu pilsētas bērni. 2013. gadā to apmeklēja 64 bērni.

Kurnas ciema teritorijā atrodas arī kultūras nams. Tajā darbojas vairāki pašdarbības kolektīvi. Kultūras namā regulāri notiek dažādi kultūras pasākumi — pilngadības svētki, bērnības svētki, koncerti un balles.

## Atsauces
Benžamins Gleizers

**Benžamins Gleizers** (; dzimis , miris ) bija ziemeļīru scenārists, kinoproducents, kinorežisors un skaņu ieraksta mākslinieks amerikāņu filmām no 1920. līdz 1950. gadam.

## Biogrāfija
Benžamins Gleizers piedzima Belfāstā, Ziemeļīrijā. Pēc pārcelšanās uz ASV viņš studēja Pensilvānijā un 1906. gadā ieguva advokāta izglītību.

1921. gadā Gleizers pirmo reizi iztulkoja uz angļu valodu Ferenca Molnāra lugu *[[Lilioms]]*. Viņa tulkojumu izmantoja pirmajā Brodvejas izrādē, 1930. gada kino versijai, kā arī gandrīz katrā lugas angļu versijā līdz pat mūsdienām.

Gleizers ir viens no Kino mākslas un zinātnes akadēmijas dibinātājiem. Viņš ir divkārtējs Amerikas Kinoakadēmijas balvas ieguvējs: *[[7th Heaven]]* (1927) un *[[Arise, My Love]]* (1941). Sarakstījis scenārijus filmām "Jautrā atraitne" (*The Merry Widow*), *[[Flesh and the Devil]]*, *[[Mata Hari (filma)|Mata Hari]]*, *[[A Farewell to Arms]]*, *[[We're Not Dressing]]*, *[[Tortilla Flat]]* un citām.

1948. gadā Gleizers režisēja filmu balstoties uz Čaikovska biogrāfiju *[[Song of My Heart]]*.

Precējies ar aktrisi Šeronu Linu. Viņš mira no sirds mazspējas 68 gadu vecumā Holivudā.

## Ārējās saites
Gleizers

**Gleizers** var būt:

* Benžamins Gleizers (*Benjamin Glazer*; 1887—1956) — ziemeļīru scenārists, kinoproducents, kinorežisors un skaņu ieraksta mākslinieks;
* Donalds Gleizers (*Donald Glaser*; 1926—2013) — Amerikas Savienoto Valstu fiziķis, Nobela prēmijas laureāts;
* Džonatans Gleizers (*Jonathan Glazer*; 1965) — angļu kinorežisors un scenārists.
Britu filmu klasifikācijas padome

**Britu filmu klasifikācijas padome** (; **BBFC**), līdz 1964. gadam — ***British Board of Film Censors***, ir nevalstiska organizācija, kas atbildīga par filmu klasificēšanu un cenzūru Apvienotajā Karalistē. Tā sertificē filmas, videoierakstus un spēles.

Organizācija dibināta 1912. gadā. Tās pašreizējā prezidente ir Nataša Kaplinski.

## Ārējās saites
*
Hiparhs

**Hiparhs** (; dzimis ap 190 p.m.ē., miris ap 120 p.m.ē.) bija helēnisma laika grieķu astronoms, ģeogrāfs un matemātiķis. Tiek uzskatīts par trigonometrijas pamatlicēju. Atklājis Zemes ass precesiju.

Dzimis Nīkejā, miris Rodas salā, kur pavadījis lielu daļu mūža. Visaktīvāk darbojies starp 162. un 127. gadu pirms mūsu ēras. Dažkārt tiek uzskatīts par antīkās pasaules izcilāko astronomu. Kaut arī Hiparhs spēcīgi ietekmējis visu turpmāko astronomijas un matemātikas attīstību, no viņa darbu oriģināliem saglabājies tikai viens — "Eidoksa un Arata fenomenu komentāri" ().

Savos pētījumos balstījās uz Babilonijas zinātnieku devumu. Izveidojis Rietumos pirmo zvaigžņu atlantu. Ģeogrāfijā Hiparhs izmantoja no Babilonijas matemātiķiem aizgūto skaitļu seksagesimālo sistēmu (sešdesmitnieku skaitīšanas sistēma), sadalot Zemi 360 grādos un katru no grādiem — 60 minūtēs. Hiparhs rēķināja Saules un Mēness orbītas un attālumus no Zemes līdz šiem ķermeņiem, sarakstīja darbus mehānikā. Noteica gada ilgumu kā 365+(1/4)-(1/300) dienas, kļūdoties par 6 minūtēm.

Hiparha vārdā nosaukti Mēness krāteris Hiparhs, Marsa krāteris Hiparhs, asteroīds 4000 Hiparhs, orbitālā observatorija Hipparcos.

## Ārējās saites
*
Antonijs Lielais

**Antonijs Lielais** (; dzimis ap 251. gadu, miris 356. gadā) bija kristiešu svētais Ēģiptē. Kaut arī mūku kustība ir pazīstama arī pirms Antonija, viņu uzskata par mūku vientuļnieku kustības aizsācēju kristietībā.

Antonija dzīve lielākoties pazīstama pēc Atanasija rakstiem. Jaunībā, atdevis īpašumu, devās tuksnesī, kur lūgšanās un pārdomās pavadījis lielāko daļu atlikušā mūža. Antonija vīzijas tuksnesī, kā svētā Antonija kārdināšana, ir pazīstams motīvs Rietumu mākslā.

## Atsauces

## Ārējās saites
Knuds I Lielais

**Knuds I Lielais** (dzimis 985. vai 995. gadā, miris ) bija Anglijas karalis ( vai *Canute*), Dānijas karalis kā **Knuds II Lielais** ( vai *Knud II*) un Norvēģijas karalis (, ). Viņa valdīšanas laikā no 1028. līdz 1035. gadam trīs Ziemeļjūras valstis bija apvienotas viena valdnieka varā, ko vēsturnieki mēdz dēvēt par Ziemeļjūras impēriju. Pēc viņa nāves lielvalsts izira.

Viņa tēvs bija Dānijas karalis Svens I Dakšbārda, bet vectēvs Haralds Zilzobis. Kopā ar tēvu piedalījušies Anglijas iekarošanā 1016. gadā. 1018. gadā pēc brāļa Haralda II nāves Knuds kļuva arī par Dānijas karali. Viņa valdīšanas laikā Dānijā tika uzsākta pastāvīga naudas kalšana.

Pēc ilgstošas cīņas par varu Skandināvijā 1028. gadā Tronheimā Knuds tika kronēts arī par Norvēģijas karali. 1031. gadā viņam pakļāvās arī Skotijas karalis Malkolms II, tomēr skandināvu ietekme Skotijā bija vāja un beidzās līdz ar Knuda Lielā nāvi.

Valdīšana Anglijā nodrošināja dāņiem ietekmi jūrā starp Lielbritānijas un Īrijas salām, kur Knutam, tāpat kā viņa tēvam iepriekš, bija liela ietekme. Pēc 1026. gada uzvaras pret Norvēģiju un Zviedriju un atceļā no Romas, kur viņš piedalījās Svētās Romas imperatora kronēšanā, Knuts vēstulē sevi nosauca par "visas Anglijas un Dānijas, norvēģu un dažu zviedru karali". Viduslaiku vēsturnieks Normans Kantors viņu dēvē par "visefektīvāko karali anglosakšu vēsturē".

## Atsauces

## Ārējās saites

* Britu monarhijas ieraksts
Emīlija Soida

**Emīlija Soida** (dzimusi , mirusi ) bija latviešu valodniece un pedagoģe. Darbojusies letonikas un gramatikas nozarē.

## Biogrāfija
Vispārējo izglītību ieguvusi Ludzas vidusskolā, ko pabeigusi ar izcilību. No 1945. līdz 1950. gadam studējusi latviešu valodu un literatūru Latvijas Valsts universitātē, pēc tam turpinājusi mācības aspirantūrā. 1954. gadā aizstāvējusi filoloģijas zinātņu kandidātes disertāciju ar nosaukumu "Vārdkopas jaunlatviešu publicistiskajos darbos ("Pēterburgas Avīzēs")".

1953. gadā uzsākusi darba gaitas Latvijas Valsts universitātes Latviešu valodas katedrā. Sākumā bijusi vecākā pasniedzēja (līdz 1955. gadam), vēlāk — docente (1955—1989). Laikā no 1955. līdz 1961. gadam Soida bija universitātes Vēstures un filozofijas fakultātes dekāna vietniece, no 1976. līdz 1987. gadam vadījusi Latviešu valodas katedru.

Ir apmēram 80 rakstu autore, viena no latviešu valodas inversās vārdnīcas autorēm. Ir vairāku mācību līdzekļu dažādās valodniecības nozarēs, kā arī skolu mācību grāmatu, autore. Bijusi valodniecības nozares autore un zinātniskā konsultante Latvijas padomju enciklopēdijā.

## Atsauces

## Ārējās saites
* AILab ieraksts
Antonija Ahero

**Antonija Ahero** (dzimusi , mirusi ) bija latviešu valodniece un pedagoģe, darbojusies anglistikas un letonikas nozarē.

## Biogrāfija
1941. gadā pabeigusi Rēzeknes vidusskolu. Otrā pasaules kara sākumā evakuējusies uz Gorkijas apgabalu (pašreizējais Ņižņijnovgorodas apgabals), kur strādājusi skolās par vācu valodas skolotāju. 1943. gadā uzsākusi mācības Baškīrijas pedagoģiskajā institūtā, no 1945. līdz 1947. gadam mācījusies Latvijas Valsts pedagoģiskā institūta Angļu valodas nodaļā.

Pēc augstskolas beigšanas uzsākusi darba gaitas kā angļu valodas skolotāja Rīgā. No 1951. gada bijusi jaunākā zinātniskā līdzstrādniece Valodas un literatūras institūtā, no 1953. līdz 1956. gadam — aspirante. 1959. gadā Ahero kļuva par vecāko zinātnisko līdzstrādnieci Valodas un literatūras institūtā. 1967. gadā sāka vadīt Svešvalodu katedru Jēkaba Alkšņa Rīgas kara aviācijas augstākajā inženieru skolā. No 1974. līdz 1994. gadam vadījusi Svešvalodu katedru Latvijas Zinātņu akadēmijā.

Nodarbojusies ar angļu valodas īpašvārdu atveides principu izstrādi latviešu valodā.

## Darbi
* 

## Atsauces
Mazie Kangari

**Mazie Kangari** ir osu valnis jeb grēda Latvijā, kā arī tāda paša nosaukuma dabas liegums. Tie atrodas Siguldas novada Allažu pagastā, 10 kilometrus uz ziemeļiem no Latvijas lielākā osu vaļņa Lielajiem Kangariem.

Grēdas relatīvais augstums ir līdz 16 metriem. Absolūtais augstums sasniedz 82 metrus vjl. Mazo Kangaru kopējais garums ir 7 kilometri. Pa to virsotni iet ceļš, gar malām apvidus ir purvains, ziemeļaustrumos atrodas Buļļu purvs.

Dabas liegums "Mazie Kangari" izveidots ir 1977. gadā, tā sākotnējā platība bija 324 hektāri. Tā pašreizējā kopējā platība ir 340 hektāri.

## Ārējās saites
* 
* Dabas aizsardzības pārvalde
Piedēklis

**Piedēklis** jeb **sufikss** ir afikss, ko pievieno pēc vārda saknes. Daži no latviešu valodas piedēkļiem ir *-niek-*, *-šan-*, *-kl-*, kas tiek izmantoti vārddarināšanai sekojošos piemēros: *kurp-e* — *kurp-*'niek**-s'', ''brauk-t'' — ''brauk-**šan**-a'', ''ar-t'' — ''ar-**kl*'-s*.

## Prefikss un sufikss
Afiksi ir vispārēja kategorija, ja afiksu pievieno pirms vārda saknes, tad to sauc par prefiksu jeb priedēkli, ja afiksu pievieno pēc vārda saknes, tad to sauc par sufiksu jeb piedēkli.

## Atsauces
Priedēklis

**Priedēklis** jeb **prefikss** (no  — 'pirms' un *fīgō* — 'piestiprinu') ir afikss, ko pievieno pirms vārda saknes. Latviešu valodā ir šādi priedēkļi: *aiz-, ap-, at-, bez-, caur-, ie-, iz-, ne-, no-, pa-, pār-, pēc-, pie-, pret-, sa-, uz-*.

## Prefikss un sufikss
Afiksi ir vispārīga kategorija: ja afiksu pievieno pirms vārda saknes, tad to sauc par prefiksu jeb priedēkli; ja afiksu pievieno pēc vārda saknes, tad to sauc par sufiksu jeb piedēkli.

## Atsauces
Afikss

**Afikss**, agrāk arī **dēklis** ir morfēma, ko pievieno vārda saknei kā vārddarināšanas vai formveidošanas līdzekli. Afiksus, ko pievieno pirms vārda saknes, sauc par priedēkļiem jeb prefiksiem, bet afiksus, ko pievieno pēc saknes, sauc par piedēkļiem jeb sufiksiem.

## Atsauces
Vivekānanda

**Svami Vivekānanda** (, *Bibekānanda*; dzimis , miris ), īstajā vārdā **Narendranats Data** (*Narendra Nath Datta*), bija bengāļu hinduistu mūks, garīgais līderis. Viņš bija 19. gadsimta svētā Rāmakrišnas māceklis. Bija viens no ievērojamākajiem Indijas pārstāvjiem, kas Rietumu pasauli iepazīstināja ar Vedantas hindu filozofijas skolu un jogu.

Viņa dzimšanas diena Indijā kopš 1985. gada tiek atzīmēta kā Nacionālā jaunatnes diena.

## Dzīvesgājums
Dzimis 1863. gadā Britu Indijas galvaspilsētā Kalkutā jurista ģimenē. Studēja filozofiju Kalkutas Prezidentūras koledžā (1880–1884), 18 gadu vecumā kļuva par Rāmakrišnas mācekli Kāli templī. 1884. gadā viņu uzņēma Kalkutas brīvmūrnieku ložā *Anchor and Hope*.  Pēc Rāmakrišnas nāves 1886. gadā deva mūka zvērestu, pieņēma Vivekānandas vārdu un devās reliģiskā svētceļojumā caur Indiju, apmeklējot Varanasi, Ajodhju, Maisoru un Madrasu. 

1893. gadā Vivekānanda devās uz Pasaules reliģiju parlamentu Čikāgā, kļuva plaši pazīstams kā hinduisma filozofs un Ņujorkas „Vedantas biedrības“ (*Vedanta Society*) dibinātājs. Pēc atgriešanās Indijā viņš 1897. gadā nodibināja Ramakrišnas misiju.

1899. gada jūnijā Vivekānanda vēlreiz devās uz ASV, kur atklāja Vedantas biedrības nodaļas Ņujorkā un Sanfrancisko. 1900. gadā viņš uzstājās Parīzes Reliģiju kongresā, tad mājupceļā apmeklēja Vīni, Stambulu, Atēnas un Ēģipti.
1900. gada 9. decembrī viņš atgriezās Kalkutā un apmetās uz dzīvi Ramakrišnas misijā Belurmatā.

Miris 1902. gadā no smadzeņu triekas.

## Atsauces

## Darbu latviskie tulkojumi
* Džnāna Joga. Praktiskā Vēdānta. Vieda, 2005. – 317 lpp.

## Ārējās saites
* 
*
Kristiāns Gotfrīds Ērenbergs

**Kristiāns Gotfrīds Ērenbergs** (; dzimis , miris ) bija vācu dabaszinātnieks.

Dzimis tiesneša ģimenē. Studēja teoloģiju Leipcigā, kā arī medicīnu un dabaszinības Berlīnē. 1818. gadā aizstāvēja disertāciju par sēnēm. Veica dabas pētniecības ekspedīcijas Tuvajos Austrumos un Krievijā. Īpaši pētīja dažādu veidu mikroorganismus. Savācis lielu kolekciju, veicis to klasifikāciju. Ieviesa vārdu baktērijas. Atklāja, ka daži ieži sastāv no mikroorganismu atliekām.

## Ārējās saites
Krāmers pret Krāmeri

**"Krāmers pret Krāmeri"** () ir 1979. gada amerikāņu drāmas filma, kuras režisors ir Roberts Bentons. Filmas sižets ir balstīts uz Everi Kormana romānu ar tādu pašu nosaukumu.

Filma ir stāsts par precēta pāra šķiršanos un tās ietekmi un iesaistītajām personām, tai skaitā pāra jauno dēlu. Tajā galvenās lomas attēlo Dastins Hofmans, Merila Strīpa, Džastins Henrijs un Džeina Aleksandra. "Krāmers pret Krāmeri" tika nominēta astoņās dažādās kategorijās Amerikas Kinoakadēmijas balvai, balva tika saņemta piecās no tām — kā labākā filma, labākais režisors, labākais aktieris, labākais adaptētais scenārijs un labākā otrā plāna aktrise. Papildu dažādiem citiem apbalvojumiem, tā tika atzīta arī par gada labāko drāmu Zelta globusa balvas pasniegšanas ceremonijā.

Filmas pirmizrāde notika . Tā tikusi izrādīta arī PSRS.

## Atsauces

## Ārējās saites
Enija Hola

**"Enija Hola"** () ir 1977. gada ASV romantiskā kinokomēdija, kuras režisors ir Vudijs Allens.

Filma ir par Elviju Singeru, kuru attēlo Allens, kas cenšas saprast, kāpēc ir izjukušas viņa attiecības ar otru filmas galveno varoni - Eniju Holu, kuru attēlo Daiena Kītone. Filmā citas galvenās lomas attēlo Tonijs Robertss, Kerola Keina, Pols Saimons, Šellija Divāla, Kristofers Volkens, Kolīna Devharsta. Enijas Holas loma tikusi speciāli rakstīta Kītonei.

"Enija Hola" guva labus panākumus un saņēma atzinīgu kritiķu novērtējumu. Filma tika nominēta piecās dažādās kategorijās Amerikas Kinoakadēmijas balvai, balva tika saņemta četrās no tām — kā labākā filma, labākais režisors, labākā aktrise, labākais oriģinālscenārijs. Allens saņēma divas no tām - kā labākais režisors un kopā ar Māršalu Brikmanu kā scenārija autori. 1992. gadā filma "Enija Hola" tika iekļauta ASV Kongresa bibliotēkas Nacionālajā kino reģistrā kā "kulturāli, vēsturiski vai estētiski nozīmīga filma". Amerikas Kinoinstitūts atzina to par visu laiku 31. labāko amerikāņu filmu, kā arī par visu laiku 4. labāko komēdiju.

Filmas pirmizrāde notika .

## Atsauces

## Ārējās saites
Kaļmiusa

**Kaļmiusa** () ir upe Ukrainā, Doneckas apgabalā. Sākas Jasinuvatas pilsētā Doņecas skrausta dienvidu nogāzē, tek pa Pieazovas zemieni dienvidu virzienā. Ietek Azovas jūrā Mariupoles pilsētā. Aizsalst no decembra līdz martam. Uz upes izbūvētas četras ūdenskrātuves, viena no tām ar kanālu savienota ar Siverskijdonecu. Lielākās pietekas ir Mokra Volnovaha, Kaļčika (labās), Hruzka (kreisā). Upes vidustecē 2008. gadā izveidots dabas rezervāts.

Krastos intensīva industriāla un lauksaimniecības ainava, upe stipri piesārņota. Lielākās pilsētas: Donecka, Kaļmiuske, Mariupole.

## Atsauces

## Ārējās saites
Gurgens Ivanjans

**Gurgens Ivanjans** (dzimis , miris ) bija armēņu zinātnieks. Bijis PSRS kosmonautu grupā, bet nav lidojis kosmosā.

1962. gadā Ivanjans absolvēja Erevānas Valsts universitātes Ģeogrāfijas fakultāti. 1968. gadā viņš pabeidza Maskavas Valsts universitātes Fizikas fakultāti. No 1969. līdz 1971. gadam Ivanjans bija aspirants Ļeņingradas Valsts universitātes Fizikas fakultātes Atmosfēras fizikas katedrā.

1970. gadā Gurgens Ivanjans piedalījās PSRS Zinātņu akadēmijas kosmonautu zinātnieku atlasē. 1971. gadā viņš tika ieskaitīts kosmonautu sagatavošanas grupā kā kosmonauts pētnieks. Vēlāk pārtrauca dalību kosmonautu grupā.

No 1972. gada Ivanjans strādāja Ļeņingradas Valsts universitātes Fizikas fakultātes Atmosfēras fizikas katedrā. 1976. gadā viņš sāka strādāt Ļeņingradas Valsts universitātes Īpašajā konstruktoru birojā *Integral*. Viņš nodarbojās ar Zemes virsmas aerokosmiskās zondēšanas metodēm, kā arī kosmonautu darbības optimizēšanu, veicot Zemes izpētes eksperimentus. Šeit viņš strādāja līdz 1996. gadam un bija kļuvis par galveno speciālistu.

1989. gadā pieteicās kosmonautu žurnālistu programmai "Kosmoss bērniem", bet līdz galam neizgāja medicīniskās pārbaudes.

Miris .

## Ārējās saites

* Ivanjana biogrāfija 
* Гурген Иванян, который мог стать первым армянином-космонавтом
Alfrēds Ņūmens

**Alfrēds Ņūmens** (; dzimis , miris ) bija amerikāņu komponists un diriģents, filmu oriģinālmūzikas autors un aranžētājs. Ņūmens bija Holivudas filmu komponistu dinastijas galva — filmu mūzikas komponisti bija arī viņa brāļi Emīls un Laionels, kā arī bērni Deivids, Tomass, Marija un brāļadēls Rendijs.

## Apbalvojumi un nominācijas
Ņūmena radošā darbība bija 40 gadu garumā (1930—1970). Viņš ir komponējis mūziku vairāk nekā 200 filmām. Par savu darbu bijis nominēts Amerikas Kinoakadēmijas balvai par labāko oriģinālmūziku 43 reizes un deviņas reizes no tām balvu arī saņēmis — par mūziku filmām *[[Alexander's Ragtime Band]]* (1938), *[[Tin Pan Alley]]* (1940), *[[The Song of Bernadette]]* (1943), *[[Mother Wore Tights]]* (1947), *[[With a Song in My Heart]]* (1952), *[[Call Me Madam]]* (1953), *[[Love Is a Many-Splendored Thing]]* (1955), *[[The King and I]]* (1956), *[[Camelot]]* (1967).

Ņūmens komponējis mūziku arī tādām pazīstamām filmām kā "Kalnu aukas" (*Wuthering Heights*, 1939), *[[The Hunchback of Notre Dame (1939. gada filma)|The Hunchback of Notre Dame]]* (1939), "Dusmu augļi" (1940), *[[The Mark of Zorro]]* (1940), *[[How Green Was My Valley]]* (1941), "Viss par Ievu" (*All About Eve*, 1950), *[[Anastasia]]* (1956), *[[South Pacific]]* (1958), "Kā tika iekaroti Rietumi" (*How the West Was Won*, 1962). Par šo filmu mūziku Ņūmenu nominēja Amerikas Kinoakadēmijas balvai.

Pēdējā filma, kurai Ņūmens komponēja mūziku, bija plašu popularitāti ieguvusī filma "Lidosta" (*Airport*, 1970), kas bija uzņemta pēc Artura Heilija tāda paša nosaukuma romāna motīviem. Ņūmens nomira 17. februārī, neilgi pirms filmas pirmizrādes 5. martā. Par mūziku šai filmai viņš tika nominēts Amerikas Kinoakadēmijas balvai, Zelta globusa balvai un Grammy balvai.

## Ārējās saites

* Biography of Alfred Newman Virginia Tech Multimedia Music Dictionary
Mordviešu valodas

**Mordviešu valodas** ir divas valodas, kas agrākos laikos klasificēta kā vienota valoda ar diviem literāriem standartiem, tomēr pēdējā laikā tiek šķirtas divas patstāvīgas valodas: erzju valoda un mokšu valoda. Mordviešu valodas tiek iekļautas urāliešu virssaimes somugru saimes Volgas somu valodu grupā.

## Erzju un mokšu valodu salīdzinājums
Galvenokārt balstīts uz *Različija meždu erzjanskim i mokšanskim jazykami suščestvenny*.

Mokšu valodā uzsvars vienmēr ir uz pirmās zilbes. Erzju valodai raksturīga īpatnība, ka uzsvars var būt uz jebkuras zilbes viena un tā paša vārda ietvaros.

Erzju valodā ir 5 patskaņi, mokšu valodā – 7.

Erzju valodā līdzskaņi ⟨р, л, и, й⟩ var būt tikai balsīgi, taču mokšu valodā tiem ir arī nebalsīgi varianti, ko ortogrāfijā apzīmē ar ⟨рх, лх, йх⟩, piemēram, erzju умарь (umar') "oga", умарть (umart') (dsk.) "ogas", mokšu марь (mar') "oga", марьхть (mar'xt') (dsk.) "ogas".

Erzju valodā pirms ⟨э⟩ līdzskaņi nemīkstinās, taču mokšu valodā analogos vārdos tie mīkstinās: седь (sed') "tilts" (erzju сэдь (sed')), сетьме (*set'me*) "kluss" (erzju сэтьме (*set'me*)), сенем (*senem*) "zils" (erzju сэнь (sen'), сери (*seri*) "augsts" (erzju сэрей (*serej*)).

Daudzi vārdi abām valodām ir līdzīgi, taču daļa vārdu krājuma ir atšķirīga:
*erzju (transkr.) – mokšu (transkr.) – latviešu
*скал (*skal*), тракс (*traks*) "govs"
*тарка (*tarka*), васта (*vasta*) "vieta"
*реве (*reve*), уча (*uča*) "aita"
*каська (*kas'ka*), седял (*sedjal*) "pagrīde"
*цеця (*cecja*), панчф (*pančf*) "zieds"
*олго (*olgo*), шужярь (šužjar') "salms"
*покш (*pokš*), оцю (*ocju*) "liels"
*берянь (berjan'), кальдяв (*kal'djav*) "slikts"
*сюлмамс (*sjulmams*), сотомс (*sotoms*) "adīt"
*вейсэ (*vejse*), марса (*marsa*) "kopā" utt.
Tomēr vairumā vārdu saskatāma radniecība starp abu valodu vārdu formām.

Gramatikas ziņā abās valodās darbojas pamatā līdzīgi principi. Pamata forma:
*кудо (*kudo*), куд (*kud*) "māja"
noteiktā/norādāmā forma:
*кудось (kudos'), кудсь (kuds') "tā māja"
sešas piederības formas:
*кудом (*kudom*), кудозе (*kudoze*) "mana māja"
*кудот (*kudot*), кудце (*kudce*) "tava māja"
*кудозо (*kudozo*), кудоц (*kudoc*) "viņa māja"
*кудонок (*kudonok*), кудоньке (*kudon'ke*) "mūsu māja"
*кудонк (*kudonk*), кудонте (*kudonte*) "jūsu māja"
*кудост (*kudost*), кудсна (*kudsna*) "viņu māja"

Darbības vārdu konjugācijas principi pamatā ir līdzīgi, taču to galotnes vairumā gadījumu atšķirīgas.

## Piezīmes

## Atsauces